pythainlp/thai_wikipedia_clean_20230101 huggingface dataset:
สโมสรวอลเลย์บอลเพชรบุรี–กรุงเทพมหานคร  เป็นทีมวอลเลย์บอลชาย ตั้งอยู่ ณ จังหวัดเพชรบุรี ประเทศไทย โดยทีมนี้เข้าแข่งขันในวอลเลย์บอลไทยแลนด์ลีก
ข้อมูล ณ เดือนตุลาคม ค.ศ. 2014
สโมสรวอลเลย์บอลชายนครนนท์
สโมสรวอลเลย์บอลทรีบรอดแบนด์ นครนนท์–สวนดุสิต เป็นสโมสรวอลเลย์บอลชายตั้งอยู่ที่จังหวัดนนทบุรี, ประเทศไทย โดยทีมนี้เคยเข้าแข่งขันในวอลเลย์บอลไทยแลนด์ลีก
เท็นเดอร์กริลล์ ชิกเก้น แซนด์วิช
ตั้งแต่ปี 1990 ร้านอาหารจานด่วนสัญชาติต่างชาติ เบอร์เกอร์คิง (Burger King) และร้านแฟรนชายส์ ภายใต้สัญชาติออสเตรเลียในนาม “Hungry Jack’s” ได้ก่อตั้งขึ้น โดยในยุคเริ่มต้นของกลุ่มผลิตภัณฑ์เริ่มจากการมีแซนวิชไก่ย่างสารพัดรูปแบบ เริ่มด้วย บีเค บรอย์เลอร์ (BK Broiler) ซึ่งเป็นผลิตภัณฑ์แรก และเป็นผลิตภัณฑ์ที่ประสบความสำเร็จมากที่สุดในตลาดอาหารจานด่วนในขณะนั้น แต่หลังจากนั้น 2 ปียอดขายได้ตกลง ทำให้มีการปรับปรุงและคิดค้นสูตรใหม่ๆ พร้อมกับการเปลี่ยนชื่อเป็น ชิกเก้น วอปเปอร์ (Chicken Whopper) เพื่อให้สอดคล้องกับอีกหนึ่งผลิตภัณฑ์ใหม่คือ วอปเปอร์ แซนด์วิช (Whopper Sandwich) และหลังจากนั้นได้มีการเปลี่ยนเจ้าของอีกครั้งในปี 2004 ทำให้มีการปรับปรุงและคิดค้นสูตรใหม่ๆ เพิ่มขึ้นมาอีกหนึ่งผลิตภัณฑ์นั่นก็คือ บีเค บักเก็ท (BK Baguette) ซึ่งเป็นผลิตภัณฑ์ใหม่เพื่อเน้นสุขภาพ จากคิดค้นสูตรใหม่นี้ ไม่ได้เป็นที่ชื่นชอบของลูกค้าเท่าใดนัก จึงได้มีการออกผลิตภัณฑ์ใหม่ทดแทนผลิตภัณฑ์เดิม นั่นก็คือ เท็นเดอร์กริลล์ ชิกเก้น แซนด์วิช (TenderGrill Chicken Sandwich) ในปี 2005 โดย เท็นเดอร์กริลล์ แซนด์วิช ได้ออกมาเป็นชุด ด้วยการเพิ่มผลิตภัณฑ์ในรายการอาหารที่มีความหลากหลาย ไซด์ที่มีขนาดใหญ่ขึ้น แต่ด้วยราคาที่ยุติธรรม และยังมีผลิตภัณฑ์ที่ทำจากเนื้อวัว ซึ่งเหมาะสำหรับผู้ใหญ่อายุ 24-36 ปี นอกจากนี้ Burger King ยังเป็นร้านอาหารจ่านด่วนเจ้าแรกที่นำแซนด์วิชไก่ย่างเข้าสู่มาร์เก็ทเพลสต่างๆ ซึ่งเป็นแหล่งชุมชนที่ผู้คนมาพบปะกัน โดยแซงหน้าคู่แข่งอย่าง เว็นดี้ (Wendy) ไป 6 เดือน และ แมคโดนัลด์ (McDonald) ไป 4 ปี
บริษัทฯ มีการขายแซนด์วิชแบบต่างๆ ออกสู่ตลาดต่างประเทศ โดยการใช้อกไก่ขาวในบางภูมิภาค และใช้อกไก่ดำบ้างในบางภูมิภาค เพื่อเป็นการประชาสัมพันธ์อย่างต่อเนื่องให้ลูกค้าสนใจในผลิตภัณฑ์ และ เบอร์เกอร์ คิงส์ ได้ใช้โอกาสนี้ในการออกแซนด์วิชไก่ย่างสูตรใหม่ซึ่งมีส่วนผสมที่แตกต่างจากสูตรปกติ โดยได้มีการจำกัดระยะเวลาการขาย และเพื่อเป็นหนึ่งในผลิตภัณฑ์หลักที่ใช้ในการโฆษณาที่สำคัญของบริษัทก็คือแซนด์วิชไก่ย่าง นอกจากนี้เบอร์เกอร์ คิงส์ ได้มีการจดทะเบียนเครื่องหมายการค้าผลิตภัณฑ์การค้าระดับโลกต่างๆ เพื่อคุ้มครองสิทธิ์ทางปัญญาและสูตรต่างๆที่ได้คิดค้นมา
บีเค บรอย์เลอร์.
ในปี 1990 แซนด์วิชไก่ย่างกะทะร้อน (ไก่ย่างประเภทหนึ่งที่การย่างใช้ความร้อนจากด้านบน) เบอร์เกอร์ คิงส์ เริ่มแนะนำให้เป็นที่รู้จักกันในชื่อของ บีเค บรอย์เลอร์ แซนด์วิชนี้ประกอบไปด้วย ผักกาดหอม มะเขือเทศ ราดด้วยซอสผักชีฝรั่ง เสริฟพร้อม แผ่นข้าวโอ๊ตบดม้วน ซึ่งผลิตภัณฑ์ประเภทไก่ที่ออกมาใหม่นี้ ได้ออกมาเวลาพอดีกับรอบของการเปลี่ยนแปลงสำหรับผลิตภัณฑ์ประเภทไก่ ในอุตสาหกรรมร้านอาหารพอดี โดยที่ 90 เปอร์เซนต์ของผลิตภัณฑ์ประเภทไก่ที่คิดค้นนี้ ได้ถูกขายให้กับร้านอาหารที่เน้นขายอาหารประเภททอด และไม่นานภายใต้การแนะนำ ทำให้แซนด์วิชนี้ขายดีเกินหนึ่งล้านชิ้นต่อวัน ขายดีกว่าไก่ทอดเคนตั๊กกี้ ฟรายด์ ชิกเก้น ซึ่งที่เป็นที่นิยมในขณะนั้น นอกเหนือไปกว่านั้นแซนด์วิชเป็นหนึ่งในอุตสาหกรรมที่แนวโน้มอุตสาหกรรมเน้นไปในทางการปรับเปลี่ยนรายการอาหารเป็นอาหารเพื่อสุขภาพมากขึ้น ด้วยการปรับปรุงสูตรในการทำอาหารใหม่ๆ หรือการทำเป็นสลัด ซึ่งแซนวิช 1 ชิ้นประกอบไปด้วยพลังงาน 379 แคลลอรี่ และไขมัน 18 กรัม ซึ่ง 10 เปอร์เซนต์ ซึ่งจากทั้งหมดมาจากซอส
บีเค บรอย์เลอร์ หนึ่งในผลิตภัณฑ์ที่มีการเปิดตัวที่ประสบความสำเร็จมากที่สุดในอุตสาหกรรมร้านอาหารขณะนั้น ทำให้บริษัทส่งเสริมให้มีการแนะนำผลิตภัณฑ์เพิ่มเติมโดยให้สัมพันธ์กับการประสบความสำเร็จของ บีเค บรอย์เลอร์ ยิ่งไปกว่านั้นความสำเร็จของผลิตภัณฑ์ได้รับการยกย่องจากนักวิเคราะห์หลักทรัพย์จาก เชียร์ซัน เลห์แมน ฮัทตั้น ซึ่งเป็นหนึ่งในปัจจัยหลักที่ช่วยให้เบอร์เกอร์คิงตระหนักถึงอัตรากำไรที่เพิ่มขึ้น 47% ในช่วงเวลาเดียวกันในปี 1989 โดยในปี 1992 การขาย บีเค บรอย์เลอร์ ได้ชะลอตัวลงถึงครึ่งหนึ่งเมื่อเทียบกับในช่วงของการแนะนำผลิตภัณฑ์ในตอนต้น
ในปี 1998 ทางบริษัทฯ ได้มีการปรับปรุงและคิดค้นสูตร บีเค บรอย์เลอร์ ขึ้นใหม่ โดยปรับไซส์ให้ใหญ่ขึ้น เป็นแซนด์วิชสำหรับคุณผู้ชาย เสริฟพร้อมขนมปังขนาดใหญ่ และนอกเหนือจากการเพิ่มขนาดของแป้ง ในขณะเดียวกันก็มีการปรับในส่วนของส่วนผสมพวกมายองเนส ผักกาดหอม และมะเขือเทศไปด้วยในตัว เบื้องหลังความคิดของการปรับขนาดของผลิตภัณฑ์ในครั้งนี้ เพื่อให้ลูกค้ารู้สึกดีถึงความคุ้มค่า จากการกล่าวของโฆษกของบริษัท “เมื่อลูกค้าเห็นว่าไซด์มีขนาดใหญ่ขึ้น มันดูคุ้มค่าสำหรับเงินที่เขาจ่ายไป และถ้าเขากินไม่หมด ก็ไม่เป็นไร” การเปลี่ยนแปลงของบริษัทฯ ในครั้งนี้เป็นการปรับให้กลับมาสู่สามัญ ด้วยการจัดรายการอาหารใหม่ เน้นที่ผลิตภัณฑ์หลัก และลดความซับซ้อนของผลิตภัณฑ์
ชิกเก้น วอปเปอร์ (Chicken Whopper).
ในปี 2002 เป็นวาระที่วอปเปอร์ แซนด์วิช ครบรอบ 45 ปี บีเคได้แนะนำแซนด์วิชออกใหม่ เรียกกันว่า ชิกเก้นท์ แซนด์วิช และอีกหนึ่งแซนด์วิชที่มีขนาดเล็กกว่าเรียกว่า ชิกเก้นท์ วอปเปอร์ เจอาร์ แซนด์วิช (Chicken Whopper Jr. Sandwich) ที่ประกอบด้วยซีซ่าร์สลัดและเนื้อไก่ไร้มันแบบไม่มีกระดูก ซึ่ง ชิกเก้นท์ วอปเปอร์ นี้เป็นช่วงแนะนำของบริษัท ก่อนที่จะขยายไปยัง แซนด์วิช วอปเปอร์ เนื้อวัว ซึ่งกลายเป็นต้นตำรับสำหรับในช่วงแนะนำในปี 1950 สำหรับแซนด์วิชขนาดใหญ่จะประกอบไปด้วยเนื้ออกไก่ไร้มันน้ำหนัก 4.7 ออนซ์ (130 กรัม) และสำหรับ ชิกเก้นท์ วอปเปอร์ เจอาร์ แซนด์วิช ประกอบไปด้วยเนื้ออกไก่ไร้มันน้ำหนัก 3.1 ออนซ์ (88 กรัม) มายองเนส ผักกาดหอม และมะเขื่อเทศบนแผ่นงา ซึ่งมายองเนสสูตรไขมันต่ำได้นำมาใช้กับช่วงแนะนำนี้ด้วย พร้อมกันนี้แซนด์วิชใหม่ บีเค เว็จจี้ (BK Veggie) และ ชิกเก้นท์ วอปเปอร์ เจอาร์ แซนด์วิช (Chicken Whopper Jr. Sandwich) ของบริษัทได้รับการยกย่องจากศูนย์วิทยาศาสตร์เพื่อประโยชน์สาธารณะ ให้เป็นหนึ่งในสินค้าที่ดีที่สุดมีชื่อเสียงและมีคุณค่าทางโภชนาการมากที่สุดในตลาดอาหารจานด่วน ซึ่งตรงกันข้ามกับ CSPI ประณามส่วนที่เมนูที่เหลือของเบอร์เกอร์คิง ว่าเป็นอันตรายต่อสุขภาพอย่างมาก
Similar sandwiches by other sellers:
Trademark source information
ภาษากุย
รายนามศิษย์เก่าอัสสัมชัญที่มีชื่อเสียง
อินดิเพนเดนซ์พาร์ก (ประเทศจาเมกา)
อินดิเพนเดนซ์พาร์ก เป็นสนามกีฬากรีฑาและฟุตบอลตั้งอยู่ที่คิงส์ตันของประเทศจาเมกา
การ์เด้น มิวสิค
การ์เด้น มิวสิค  เป็นค่ายเพลงย่อยในเครืออาร์เอส ก่อตั้งขึ้นในปี 2554 เพื่อทำเพลงในแนวทางที่ต่างจากแนวแมสทั่วๆ ไป
พ.ศ. 2554 เปิดค่าย "การ์เด้น มิวสิค (Garden Music)" โดยเป็นการแยกตัวออกมาจากค่าย อาร์เอส มิวสิก เพื่อทำเพลงในแนว Easy Listening และ Indy ที่แตกต่างจากแนวแมสทั่ว ๆ ไป โดยศิลปินที่มาอยู่ในค่ายคนแรกคือ เอก สุระเชษฐ์ (Akera) ตามมาด้วยศิลปินหญิงคนแรก ณิณัฐ (Ninut)
พ.ศ. 2555 วง อินเฟมัส (Infamous) และ อาร์ทฟลอร์ (Artfloor) ย้ายจากค่าย อาร์เอส มิวสิก เข้ามาอยู่ในสังกัดการ์เด้น
พ.ศ. 2556 เปิดตัว 4 ศิลปินใหม่ เดอะโพสิทีฟ (The Positive), นิว โฟลเดอร์ (New Folder), อลาร์มไนน์ (Alarm9) และ มาร์ค เจนมานะ (Mark)
ปลายปี พ.ศ. 2557 ค่ายย่อย The Demo ถูกยุบเข้ามาเป็นส่วนหนึ่งของค่ายการ์เด้น ศิลปินในค่ายย่อยนั้นซึ่งได้แก่ สปลิท (Split), ฟ้า (Fah), เจฟ (Jeff) และ อั๋น เจษฎา จึงย้ายเข้ามาเป็นส่วนหนึ่งของค่ายการ์เด้น
วอลเลย์บอลชายไทยแลนด์ลีก 2014-15
วอลเลย์บอลชายไทยแลนด์ลีก 2014-15 หรือ วอลเลย์บอลชายไทยแลนด์ลีก 2558 โดยครั้งนี้จัดขึ้นเป็นครั้งที่ 10 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 25 ตุลาคม พ.ศ. 2559
จุฑามาศ มันตะลัมพะ
Lodoicea
พรรณไม้เมืองไทย
เดอะเลเจนด์ออฟเซลดา อะลิงก์ทูเดอะแพสต์
ทวี แรงขำ
ศาสตราจารย์ ทวี แรงขำ (2 มกราคม 2450 - 7 ตุลาคม 2528) ข้าราชการ นักการเมืองและนักวิชาการชาวไทย เป็นอดีตรองประธานสภานิติบัญญัติแห่งชาติ อดีตรัฐมนตรีช่วยว่าการกระทรวงมหาดไทย (ครม.27, 28, 30, 31) อดีตผู้ว่าราชการจังหวัดหลายจังหวัด และอดีตคณบดีคณะรัฐศาสตร์ มหาวิทยาลัยธรรมศาสตร์
ทวี แรงขำ เป็นข้าราชการพลเรือนในสังกัดกระทรวงมหาดไทย เคยดำรงตำแหน่งเป็นผู้ว่าราชการจังหวัดนครปฐม (พ.ศ. 2487-2488) ผู้ว่าราชการจังหวัดเชียงใหม่ ในปี พ.ศ. 2488 ถึงปี พ.ศ. 2489 ต่อมาได้เข้าทำงานเป็นอาจารย์ประจำมหาวิทยาลัยธรรมศาสตร์ และดำรงตำแหน่งเป็นคณบดีคณะรัฐศาสตร์ มหาวิทยาลัยธรรมศาสตร์ ในระหว่างปี พ.ศ. 2499 ถึงปี พ.ศ. 2512 และเคยรักษาการอธิการบดี ในเดือนตุลาคม พ.ศ. 2500
ทวี แรงขำ ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลนายพจน์ สารสิน (ครม.27) พ.ศ. 2500 และในรัฐบาลจอมพลถนอม กิตติขจร (ครม.28, 30, 31) พ.ศ. 2500 และ พ.ศ. 2506-2514 และเป็นประจำสำนักทำเนียบนายกรัฐมนตรี ในปี พ.ศ. 2502
ทวี แรงขำ เคยร่วมก่อตั้งพรรคสหประชาไทย กับจอมพลถนอม กิตติขจร ในปี พ.ศ. 2511 ได้รับเลือกเป็นรองประธานสภานิติบัญญัติแห่งชาติ ในปี พ.ศ. 2515 และเป็นสมาชิกสภานิติบัญญัติแห่งชาติ ในปี พ.ศ. 2516
โมเช คัตซาฟ
โมเช คัตซาฟ (, ; เกิดที่ Musa Qasab ในวันที่ 5 ธันวาคม ค.ศ. 1945) เป็นนักการเมืองเชื้อสายอิหร่าน-ยิวในประเทศอิสราเอล และเป็นประธานาธิบดีคนที่ 8 ในปี ค.ศ. 2000 - 2007 แต่ในช่วงปลายของการดำรงตำแหน่งเขาถูกกล่าวหาว่าข่มขืนผู้ใต้บังคับบัญชาหญิงคนหนึ่ง เขาจึงตัดสินใจลาออกจากตำแหน่งในปี ค.ศ. 2007 เพื่อเป็นการต่อรอง และปฏิเสธข้อตกลงกับอัยการและสาบานว่าเขาจะพิสูจน์ความบริสุทธิ์ของเขาในศาล ต่อมาในวันที่ 30 ธันวาคม ค.ศ. 2010 เขาถูกศาลตัดสินว่ามีความผิดในข้อหาข่มขืนจริง และมีความผิดฐานขัดขวางกระบวนการยุติธรรมและติดสินบนเจ้าพนักงาน ในท้ายที่สุดแล้วศาลฎีกาพิพากษาให้เขาจำคุกเป็นเวลา 7 ปี
เบบี้เมทัล
เบบี้เมทัล  เป็นวงไอดอลญี่ปุ่นแนวคาวาอีเมทัล สมาชิกวงประกอบด้วย ซูซูกะ นากาโมโตะ หรือ "ซูเมทัล" และโมอะ คิคูจิ หรือ "โมอะเมทัล" โดยมีโคบะเมทัลจากอะมิวส์เป็นโปรดิวเซอร์ให้กับวง มีวงดนตรีเฮฟวีเมทัลที่เล่นเป็นแบกอัปในการแสดง รู้จักกันในชื่อ "คามิแบนด์"
วงก่อตั้งขึ้นเมื่อปี ค.ศ. 2010 ด้วยสมาชิกเริ่มแรก ได้แก่ ซูเมทัล โมอะเมทัล และยูอิ มิซูโนะ หรือ "ยูอิเมทัล" ด้วยแนวคิดการรวมกันของแนวดนตรีเฮฟวีเมทัลและไอดอลญี่ปุ่น เดิมเป็นหน่วยย่อยของวงไอดอลญี่ปุ่นที่ชื่อ ซากูระกาคูอิน ต่อมาเบบี้เมทัลได้กลายเป็นวงอิสระ หลังจากที่ซูซูกะได้จบการศึกษาจากซากูระกาคูอินในปี ค.ศ. 2013 เบบี้เมทัลได้ออกจำหน่ายอัลบั้มแรก "เบบี้เมทัล" ในเดือนกุมภาพันธ์ ค.ศ. 2014 อัลบั้มที่สอง "เมทัลรีซิสแทนซ์" ได้ออกจำหน่ายไปทั่วโลกในวันที่ และสามารถขึ้นอันดับในชาร์ตระดับสากล เบบี้เมทัลได้ออกแสดงหลายทัวร์ด้วยกัน ส่วนใหญ่เป็นทัวร์ที่จัดขึ้นนอกทวีปเอเชีย
วันที่ 19 ตุลาคม ค.ศ. 2018 เบบี้เมทัลได้ประกาศว่า ยูอิ มิซูโนะ (ยูอิเมทัล) ได้ตัดสินใจออกจากวงเนื่องจากปัญหาสุขภาพ หลังจากที่เธอไม่ปรากฏตัวในการแสดงสดมาตั้งแต่เดือนธันวาคม ค.ศ. 2017 ตั้งแต่การออกจากวงของยูอิ วงได้ทำการแสดงด้วยสมาชิกเต้นแบกอัป โดยในปี ค.ศ. 2019 ทางวงได้ใช้สมาชิกเต้นแบกอัปสามคนผลัดเปลี่ยนหมุนเวียนกันไปในการแสดงสดแต่ละครั้ง ซึ่งสมาชิกเต้นแบกอัปนี้ เรียกว่า "อเวนเจอร์ส"
วงเบบี้เมทัลก่อตั้งขึ้นเมื่อปี พ.ศ. 2553 โดยเป็นวงที่เป็นกลุ่มย่อยของ วงดนตรีประเภทไอดอลหญิงของประเทศญี่ปุ่นชื่อว่า แนวคิดของวง เบบี้เมทัล แรกเริ่มคือ ชมรมเครื่องดนตรีหนัก (จูองบุ) ซึ่งเป็นหนึ่งในชมรมของวงซากุระกาคุอิน ที่มีธีมของวงเป็นโรงเรียนในชั้นประถมถึงมัธยมต้นในญี่ปุ่น และมีท่าประจำวงเป็นสุนัขจิ้งจอก (Fox Sign)
ในเดือนมีนาคม ปี พ.ศ. 2556 ซูได้จบการศึกษาของวงซากุระ กาคุอิน โดยที่เธอยังทำหน้าที่เป็นนักร้องนำของวง เบบี้เมทัล ต่อไปจนถึงปัจจุบัน
สตูดิโออัลบั้มทั้งหมด 3 ชุด ได้แก่
คูนิฮิโระ ชิมิซุ
อาหรับวินเทอร์
อาหรับวินเทอร์  เป็นคำที่ใช้อธิบายสถานการณ์ความรุนแรงและความผันผวนทางการเมืองในโลกอาหรับ ซึ่งเกิดขึ้นหลัง "อาหรับสปริง" อันได้แก่ สงครามกลางเมืองซีเรีย, เหตุจลาจลในอิรัก, วิกฤตการณ์ในอียิปต์ และวิกฤตการณ์ในเยเมน รวมไปถึงความขัดแย้งอื่น ๆ ในเลบานอน, ลิเบีย, ตูนิเซีย และบาห์เรน
เนเมซิส (เรซิเดนต์อีวิล)
เนเมซิส  หรือ ผู้ตามล่า  เป็นตัวละครสมมุติจากแฟรนไชส์เกม"เรซิเดนต์อีวิล"ของแคปคอม ปรากฏตัวครั้งแรกในเกม "" ก่อนที่จะไปปรากฏตัวในเกมภาคอื่นและปรากฏเป็นตัวประกอบ เนเมซิสยังออกมาในรูปแบบสินค้าต่าง ๆ และปรากฏในภาพยนตร์เรื่อง "ผีชีวะ 2 ผ่าวิกฤตไวรัสสยองโลก" เมื่อปี ค.ศ. 2004 ด้วย ผู้พากย์เสียงตัวละครคือนักแสดงที่ไม่ระบุชื่อคนหนึ่ง และรับบทในภาพยนตร์โดยแมทธิว จี. เทย์เลอร์
ตั้งแต่เนเมซิสปรากฏตัวครั้งแรก ได้รับการตอบรับด้านบวก และกลายเป็นหนึ่งในตัวละครที่เป็นที่นิยมมากที่สุดในซีรีส์ สื่อตีพิมพ์บางแห่งชื่นชมตัวละครดังกล่าวว่าเป็นปฏิปักษ์ผู้น่าเกรงขามคนหนึ่ง ขณะที่บางแห่งกล่าวว่าเป็นหนึ่งในสัตว์ประหลาดที่ชื่นชอบและน่ากลัวที่สุดในบรรดาวิดีโอเกม
แอ๊คทีฟ เรดิโอ คลื่นเมืองไทยแข็งแรง
เครื่องราชอิสริยาภรณ์ยุนฮุย
เครื่องรัฐอิสริยาภรณ์เลฌียงดอเนอร์
เครื่องอิสริยาภรณ์ทหารแห่งพระคริสต์ (โปรตุเกส)
วันฮาโลวีน
เครื่องรัฐอิสริยาภรณ์นายพลซาน มาร์ติน ผู้ปลดปล่อย
ตะเกียงฟักทอง
แฮโลวีน
อู่ซง
โวล์ฟด็อกส์ นาโงยะ
โวล์ฟด็อกส์ นาโงยะ  เป็นสโมสรวอลเลย์บอลชาย ซึ่งตั้งอยู่ ณ อินาซาวา, จังหวัดไอชิ ประเทศญี่ปุ่น ทีมนี้เข้าแข่งขันในวี.พรีเมียร์ลีก
สโมสรนี้ได้รับการก่อตั้งขึ้นในปี ค.ศ. 1961 โดยคนงานของโทโยดะโกเซย์ หนึ่งในกลุ่มบริษัทโตโยต้ามอเตอร์ สโมสรได้รับการเลื่อนชั้นสู่การแข่งขันลีกภูมิภาคใน ค.ศ. 1984 และสโมสรนี้ได้รางวัลรองชนะเลิศของลีกในประเทศในปี ค.ศ. 1993 สโมสรได้รับการเลื่อนชั้นสู่การแข่งขัน วี.พรีเมียร์ลีก ในปี ค.ศ. 1998 เป็นครั้งแรก
เมื่อวันที่ 19 มิถุนายน ค.ศ. 2019 สโมสรได้การประกาศเปลี่ยนชื่อทีมใหม่เป็น โวล์ฟด็อกส์ นาโงยะ
ข้อมูล ณ เดือนสิงหาคม ค.ศ. 2014
เบเนดิคท์ เฮอเวอเดิส
วิศวกรรมต่อเรือ
นาวาสถาปัตยกรรม, วิศวกรรมต่อเรือ หรือ วิศวกรรมเรือ (อังกฤษ: Naval Architecture หรือ Naval Engineering) เป็นสาขาวิศวกรรมที่ทำงานเกี่ยวกับการออกแบบ, การก่อสร้าง, การบำรุงรักษา, และการดำเนินงานของเรือและโครงสร้างของเรือ[1][2]. เป็นศาสตร์ที่เกี่ยวข้องกับงานวิจัยระดับพื้นฐานและการประยุกต์, การออกแบบ, การพัฒนา, การประเมินแบบ, และการคำนวณในทุกช่วงอายุของยานพาหนะทางน้ำ หรือเรือ โดยมีกิจกรรมหลักต่างๆ ได้แก่ การออกแบบเบื้องต้น, การออกแบบรายละเอียด, การก่อสร้าง, การทดสอบ, ปฏิบัติการและการบำรุงรักษา, การนำขึ้นและปล่อยเรือลงน้ำ. การคำนวณเพื่อออกแบบเรือยังเป็นเรื่องจำเป็นสำหรับเรือที่กำลังจะเข้ารับการเปลี่ยนแปลง (ผ่านทางการดัดแปลง, การสร้างขึ้นมาใหม่, การปรับปรุงให้ทันสมัย​ ​หรือการซ่อมแซม). นาวาสถาปัตยกรรมยังเกี่ยวข้องกับการกำหนดกฎระเบียบด้านความปลอดภัยและการควบคุมความเสียหาย การอนุมัติ และการรับรองแบบเรือ เพื่อให้เป็นไปตามเงื่อนไขของกฎหมายและความจำเป็นอื่นๆ.
วิชาหลัก.
คำว่า "เรือ" ในที่นี้มีความหมายครอบคลุมถึง ยานหรือพาหนะทางน้ำทุกชนิด ซึ่งยังรวมไปถึง เรือเหินน้ำ, เรือกึ่งเครื่องบินซึ่งลอยเหนือน้ำโดยอาศัยปรากฏการณ์ Wing-In-Ground (WIG) และเครื่องบินทะเล อีกด้วย ซึ่งแล้วแล้วแต่สามารถใช้เพื่อการขนส่งทางน้ำได้[3]. องค์ประกอบต่างๆ ในหลักวิชาของนาวาสถาปัตยกรรมมีดังนี้:
อุทกสถิตยศาสตร์.
อุทกสถิตยศาสตร์ เป็นวิชาที่พิจารณาสภาวะของเรือในขณะลอยอยู่นิ่งในน้ำและความสามารถในการคงสภาพนั้นไว้. วิชานี้จึงเกี่ยวกับการคำนวณเพื่อหาแรงลอยตัว (การแทนที่น้ำ) ตลอดจนคุณสมบัติทางอุทกสถิตยศาสตร์อื่นๆ เช่น ทริมของเรือ (ค่าบ่งชี้ความเอียงในแนวตามยาวของเรือ) เสถียรภาพ (ความสามารถทางการทรงตัวของเรือ ที่จะคืนกลับมาตั้งตรงได้ หลังจากถูกทำให้เอียงโดยคลื่นลม หรือสภาวะการบรรทุก).
อุทกพลศาสตร์.
อุทกพลศาสตร์เป็นวิชาที่ว่าด้วยเกี่ยวข้องกับการไหลของน้ำที่อยู่รอบตัวเรือ และรูปทรงอื่นๆ เช่น ใบจักร หางเสือ หรือ อุโมงค์ทรัสเตอร์ . ความต้านทาน - การหาแรงต้านทานต่อการเคลื่อนที่ในน้ำ ซึ่งส่วนใหญ่เป็นผลจากการไหลของน้ำรอบลำเรือ สำหรับใช้ในการคำนวณเพื่อกำหนดขนาดต้นกำลังของเรือ. การขับดัน - เพื่อเคลื่อนเรือผ่านน้ำโดยใช้ใบจักร, ทรัสเตอร์, เครื่องพ่นน้ำ, ใบเรือ ฯลฯ ประเภทของเครื่องยนต์ในเรือส่วนใหญ่จะเป็นแบบสันดาปภายใน แต่ก็มีเรือบางลำที่ขับเคลื่อนด้วยไฟฟ้าโดยใช้พลังงานนิวเคลียร์หรือพลังงานแสงอาทิตย์. อาการเรือ - เกี่ยวข้องกับการเคลื่อนไหวของเรือในทะเลและการตอบสนองในคลื่นและลม. ความสามารถในการควบคุม (หันเลี้ยว) - เกี่ยวข้องกับการควบคุมและรักษาตำแหน่งและทิศทางของเรือ.
วิศวกรรมโครงสร้างเรือเกี่ยวข้องกับการเลือกวัสดุในการก่อสร้าง, การวิเคราะห์ความแข็งแรงโดยรวมและเฉพาะจุดบนเรือ, การสั่นสะเทือนของชิ้นส่วนโครงสร้างและการตอบสนองของโครงสร้างเรือยามเคลื่อนไหวในทะเล.
การจัดผัง.
การจัดผังบนเรือตามการออกแบบเชิงแนวคิด, รูปแบบและการเข้าถึง, การป้องกันอัคคีภัย, การจัดสรรพื้นที่, สรีรศาสตร์และความจุ.
การก่อสร้าง หรือผลิต ขึ้นอยู่กับวัสดุที่เลือกใช้. เมื่อเหล็กกล้าหรืออะลูมิเนียมอัลลอยล์ถูกนำมาใช้ ก็จะเกี่ยวข้องกับการเชื่อมแผ่นและรูปพรรณหลังจากการกลิ้ง, การทำเครื่องหมาย, การตัดและการดัดตามแบบโครงสร้างหรือตัวต้นแบบ, ตามด้วยการสร้างและปล่อยลงน้ำ. เทคนิคการเชื่อมเข้าด้วยกันอื่น ๆ จะถูกใช้สำหรับวัสดุอื่น ๆ เช่น ไฟเบอร์กลาส.
ศาสตร์และศิลป์.
ในยุคโบราณ, สถาปัตยกรรมเรือเป็นงานเชิงศิลป์มากกว่าเชิงวิทยาศาสตร์. ความเหมาะสมของรูปทรงเรือถูกตัดสินโดยดูที่ลายเส้นของเรือบนกระดาษหรือมองจากเรือต้นแบบจำลอง. การมีรูปร่างที่ไม่น่าดูหรือมีการเปลี่ยนฉับพลันของลายเส้นก็จะถือว่าเป็นข้อบกพร่อง. สิ่งนี้รวมทั้งสายระโยงเรือ, การจัดดาดฟ้าเรือและแม้แต่เครื่องตกแต่ง. คำวิจารณ์ อย่าง เทอะทะ, แน่นไปหมด และสวยงาม ก็ยังมีใช้กันถึงปัจจุบัน. เรือที่ถูกยอมรับว่า 'ใช้ได้' หมายถึงมีลายเส้นที่ราบรื่นจากหน้าเรือไปท้ายเรือ, และยังเป็นรูปร่างที่ "ถูกต้อง"อีกด้วย. การกำหนดสิ่งที่ "ถูกต้อง" ในสถานการณ์เฉพาะต่างๆ ทั้งที่ยังไม่มีการวิเคราะห์ทางวิทยาศาสตร์มาสนับสนุนอย่างชัดเจน ก็สะท้อนถึงความเป็นศิลปะของสถาปัตยกรรมเรือ ที่มีมาจวบจนถึงในยุคปัจจุบัน
ในขณะที่การมีคอมพิวเตอร์ประสิทธิภาพสูงซอฟแวร์พิเศษ และข้อมูลจากงานวิจัย และการทดสอบแบบจำลองต่างๆ ได้ช่วยให้นาวาสถาปนิกในปัจจุบัน
สามารถทำนายประสิทธิภาพการทำงานของยานพาหนะทางทะเล หรือเรือ ได้แม่นยำมากยิ่งขึ้น
ไม่ว่าจะเป็นเรื่อง สเถียรภาพ, ความต้านทาน และการใช้กำลังงาน, การพัฒนาตัวเรือ, การวิเคราะห์โครงสร้าง, การสร้างแบบจำลองของน้ำที่พัดท่วมถึงดาดฟ้า, และการวิเคราะห์กระแทก. ข้อมูลต่างๆ จะถูกนำมาแบ่งปันร่วมกันอย่างสม่ำเสมอในการประชุมระหว่างประเทศที่ได้รับการสนับสนุนโดย Royal Institution of Naval Architects (RINA), Society of Naval Architects and Marine Engineers (SNAME) และสมาคมวิชาชีพที่เกี่ยวข้องอื่น ๆ.
นาวาสถาปนิก.
เนื่องจากความซับซ้อนของระบบต่างๆ ที่ต้องทำงานสอดคล้องกันในเรือแต่ละลำ, การออกแบบเรือจึงต้องใช้ความร่วมมือระหว่างหลายกลุ่มของบุคคลที่มีความรู้ความสามารถทางเทคนิคที่เป็นผู้เชี่ยวชาญในสาขาเฉพาะอย่าง โดยจะถูกประสานงานโดยหัวหน้านาวาสถาปนิก (นาวาสถาปนิก เป็นคำที่แปลตรงตามจากภาษาอังกฤษว่า Naval Architect ทั้งนี้ไม่ได้หมายถึงสถาปนิก แต่หมายถึงวิศวกรเฉพาะทาง และเพื่อหลีกเลี่ยงความสับสน บ้างจึงเรียกแทนว่า วิศวกรออกแบบเรือ หรือ วิศวกรต่อเรือ) .
นาวาสถาปนิกคือวิศวกรที่มีความรับผิดชอบในการออกแบบ, ก่อสร้าง, และ/หรือการซ่อมแซมเรือขนาดใหญ่, เรือเล็ก, เรือทางทะเลอื่น ๆ, และโครงสร้างนอกชายฝั่ง, ทั้งในเชิงพาณิชย์และการทหาร, รวมไปถึง:
บางส่วนของเรือเหล่านี้อยู่ในกลุ่มของเรือที่ใหญ่ที่สุด (เช่น supertankers), ที่ซับซ้อนที่สุด (เช่นเรือบรรทุกเครื่องบิน) และโครงสร้างเคลื่อนที่มูลค่าสูงที่ผลิตโดยมนุษย์. การใช้เรือมักจะเป็นวิธีที่มีประสิทธิภาพมากที่สุดในการขนส่งวัตถุดิบและผลิตภัณฑ์ของโลก. วิศวกรรมที่ทันสมัยในขนาดที่ใหญ่นี้จะต้องเป็นกิจกรรมของทีมงานที่ดำเนินการโดยผู้เชี่ยวชาญในสาขาของแต่ละคน. นาวาสถาปนิกเป็นผู้บูรณาการกิจกรรมเหล่านี้ ซึ่งต้องการบุคลิกความเป็นผู้นำที่มีคุณภาพด้านการบริหารจัดการและความสามารถในการรวบรวมความต้องการที่มักจะขัดแย้งกันเองของข้อจำกัดการออกแบบต่าง ๆ ให้เหมาะสำหรับวัตถุประสงค์เฉพาะอย่างที่สุด.
นอกเหนือจากบทบาทความเป็นผู้นำนี้, นาวาสถาปนิกยังต้องมีหน้าที่ผู้เชี่ยวชาญในการสร้างความมั่นใจว่าได้ผลิตงานที่ออกแบบด้วยความปลอดภัย, ประหยัด, เป็นมิตรต่อสิ่งแวดล้อมและมีค่าทางทะเล. ในการดำเนินงานทั้งหมดเหล่านี้, นาวาสถาปนิกจะต้องมีความเข้าใจในหลายสาขาของวิศวกรรมและต้องอยู่ในแถวหน้าของการใช้เทคโนโลยีระดับสูง. เขาหรือเธอยังจะต้องสามารถใช้บริการที่ได้รับจากนักวิทยาศาสตร์, ทนายความ, นักบัญชี, และนักธุรกิจในหลายรูปแบบ อย่างมีประสิทธิภาพ
นาวาสถาปนิกมักจะทำงานให้กับอู่ต่อเรือ, เจ้าของเรือ, บริษัทและที่ปรึกษาด้านการออกแบบ, ผู้ผลิตอุปกรณ์, สังคมระดับชั้น, หน่วยงานกำกับดูแล (กฎหมายทางเรือ), ทหารเรือ, และรัฐบาล.
แชโดว์ออฟเดอะเดย์
"แชโดว์ออฟเดอะเดย์"  เป็นเพลงของวงดนตรีร็อกชาวอเมริกัน ลิงคินพาร์ก เป็นซิงเกิลที่สามจากสตูดิโออัลบั้มชุดที่สามของวง "มินิตส์ทูมิดไนต์" ออกจำหน่ายในประเทศออสเตรเลียเมื่อวันที่ 16 ตุลาคม พ.ศ. 2550 ต่อมาในประเทศสหรัฐอเมริกาเมื่อวันที่ 30 ตุลาคม พ.ศ. 2550 และออกจำหน่ายทั่วโลกเมื่อวันที่ 12 พฤศจิกายน พ.ศ. 2550
มิวสิกวิดีโอของเพลงนี้ กำกับโดย โจ ฮาห์น เกี่ยวกับที่แห่งหนึ่งที่กำลังประสบกับเหตุการณ์ความไม่สงบขนาดใหญ่ ซึ่งเห็นได้ในประเทศสหรัฐอเมริกา วิดีโอนี้ถ่ายทำที่สตูดิโอทเวนตีท์เซนจูรีฟอกซ์ ในลอสแอนเจลิส ภาพการแสดงเหตุการณ์ต่างๆ จัดการโดยผู้ประสานงานสตันต์ สตีฟเวน โฮ
มิวสิกวิดีโออกเผยแพร่ทางอินเทอร์เน็ตในวันที่ 15 ตุลาคม พ.ศ. 2550 ในวิดีโอแสดงให้เห็น เชสเตอร์ เบนนิงตันตื่นขึ้นมา ด้วยนาฟิกาปลุกที่บอกเวลา 23:55 น. แสดงถึงแนวคิดถึงเรื่องนาฬิกาวันสิ้นโลก ที่อ้างอิงถึงชื่ออัลบั้ม "มินิตส์ทูมิดไนต์" (นาทีถึงเที่ยงคืน) โดยเพลงนี้อยู่ลำดับที่ 5 ในอัลบั้ม วิดีโอนี้ยาวมากกว่า 4 นาที เมื่อบวกกับเวลาที่นาฬิกาปลุกบอกเวลาในตอนแรก จะหมายความว่าเวลาจะสิ้นสุดที่ 23:59 น. หรือหนึ่งนาทีก่อนถึงเที่ยงคืน ส่วนใหญ่วิดีโอจะแสดงให้เห็นแต่ภาพของเชสเตอร์ ส่วนแบรด, รอบ, ไมค์, โจ และฟีนิกซ์ไม่ปรากฏในวิดีโอ เนื่องจากวิดีโอไม่มีการรวมภาพการแสดงดนตรีของวง นอกจากแสดงเชสเตอร์ร้องเพลง โดยวิดีโอนี้มีเสียงเอฟเฟ็กอื่นจากการแสดงภาพความไม่สงบที่ปรากฏในวิดีโอ
โรงเรียนเตรียมอุดมศึกษาพัฒนาการ ลำลูกกา
เครื่องราชอิสริยาภรณ์แห่งกัมพูชา
หลี่ หยุนตี๋
หลี่ หยุนตี๋  หรือที่รู้จักในชื่อ ยุนดิ เป็นนักเปียโนคลาสสิคชาวจีน เขามีชื่อเสียงอย่างมากจากการชนะเลิศในรายการประกวด International Frédéric Chopin Piano Competition ในปี 2000 ซึ่งขณะนั้นด้วยวัยเพียง 18 ปี ทำให้เขาเป็นนักเปียโนชาวเอเชียที่อายุน้อยที่สุดในประวัติศาสตร์ที่ชนะเลิศรายการแข่งขันเปียโนระดับโลก
หยุนตี๋เป็นบุตรของ นายหลี่ ฉวน กับนางจาง เซี่ยวหลู ทั้งสองเป็นคนงานของบริษัทถลุงเหล็กเสฉวนฉงชิ่ง แม้ว่าเขาจะไม่ได้เกิดในครอบครัวนักดนตรี แต่หยุนตี๋กลับชอบดนตรีมาก เมื่อเขาอายุได้ 3 ขวบ พ่อแม่ของเขาก็ซื้อหีบเพลงชักให้เป็นของขวัญ หลังจากที่หยุนตี๋ดูจะสนใจหีบเพลงชักจากที่ได้ฟังนักดนตรีบรรเลงหีบเพลงชักในห้างสรรพสินค้าแห่งหนึ่งจนถึงขนาดไม่ยอมเดินผ่านไปง่ายๆ เขาสามารถเล่นหีบเพลงชักได้อย่างคล่องแคล่วเมื่ออายุได้ราว 4 ขวบ จากการได้เรียนกับ ถาน เจียนหมิน ซึ่งเป็นอาจารย์วิชาดนตรีของมหาวิทยาลัย จนหนึ่งปีให้หลัง หยุนตี๋ชนะเลิศการประกวดแข่งขันหีบเพลงชักเยาชนเมืองฉงชิ่ง
หยุนตี๋ได้เริ่มเรียนเปียโนเมื่ออายุราว 7 ขวบ ทักษะของเขาพัฒนาไปอย่างรวดเร็วมาก สองปีต่อมาครูของเขาจึงแนะนำหยุนตี๋แก่ ศาสตราจารย์ แดน เจายี่ ซึ่งหยุนตี๋ก็ได้เป็นนักเรียนของเจายี่เป็นเวลาถึง 9 ปีจนทักษะเปียโนของเขาอยู่ในระดับมืออาชีพ เมื่อเขาอายุ 18 ได้เข้าศึกษาต่อที่ วิทยาลัยศิลปะเสิ่นเจิ้น และต่อมาไปเรียนเปียโนต่อที่วิทยาลัยศิลปะสื่อ-ละครและดนตรีฮันโนเฟอร์ ในเยอรมนี
หลี่ หยุนดี๋
ทัตสึยะ ฟูกูซาวะ
อาคารคิวนาร์ด
อย่าสับสนกับ "อาคารคิวนาร์ด (นครนิวยอร์ก)"
อาคารคิวนาร์ด  เป็นสิ่งก่อสร้างที่ได้รับการประกาศให้เป็นอาคารอนุรักษ์ประเภท 2 และเป็น 1 ใน 3 อาคารที่สำคัญของเมืองลิเวอร์พูล สหราชอาณาจักร ตั้งอยู่ริมแม่น้ำพื้นที่หัวมุมใกล้กับตึกลิเวอร์ และท่าเรือของเมือง นอกจากนี้ยังได้รับรองจากยูเนสโกให้เป็นมรดกโลก ผู้ออกแบบอาคารคือวิลเลียม เอ็ดเวิร์ด วิลลิงก์ (William Edward Willink) และฟิลิป โคลด์เวลล์ ทิกเนสส์ (Philip Coldwell Thicknesse) สร้างขึ้นระหว่างปี 1914–1917 เป็นสถาปัตยกรรมที่ได้รับอิทธิพลจากพระราชวังในอิตาลี เป็นสถาปัตยกรรมแบบอิตาลีและกรีก ที่เน้นการตกแต่งด้านนอกอาคารให้มีความหรูหรา
ปี 1960 บริษัทคิวนาร์ดได้สร้างอาคารนี้ขึ้นเพื่อเป็นสถานีท่าสำหรับดำเนินธุรกิจการเดินทางจากลิเวอร์พูลไปแอตแลนติก โดยตั้งอยู่ตรงข้ามอาคารแอลเบียน สำนักงานใหญ่บริษัทไวต์สตาร์ไลน์ ปัจจุบันอาคารคิวนาร์ดได้ขายให้แก่บริษัทกองทุนเมอร์ซีย์ไซด์ และเปิดให้เข้าชมได้เป็นบางส่วน
ย้อนกลับไปเมื่อปี 1914 เมื่อบริษัทเดินเรือคิวนาร์ดต้องการสร้างสำนักงานใหญ่แห่งใหม่ เพื่อรองรับการขยายตัวของบริษัท และต้องอยู่ในลิเวอร์พูล อาคารได้รับการออกแบบโดยวิลเลียม เอ็ดเวิร์ด วิลลิงก์ และฟิลิป โคลด์เวลล์ ทิกเนสส์ (William Edward Willink and Philip Coldwell Thicknesse) ซึ่งได้รับแรงบันดาลใจจากพระราชวังสมัยฟื้นฟูศิลปวิทยาในอิตาลี และควบคุมการก่อสร้างโดยบริษัทฮอลแลนด์, ฮันเนน และคิวบิตส์ ช่วงปี 1914 – 1917 ส่วนที่ปรึกษาโครงการก่อสร้างได้แก่ J.Davis with Arthur J. Davis, of Mewes and Davis, acting as consultant on the project.
ปี 1934 บริษัทคิวนาร์ดได้ควบรวมธุรกิจกับบริษัทไวต์สตาร์ไลน์ ทำให้กลายเป็นบริษัทที่ดำเนินธุรกิจขนส่งเส้นทางแอตแลนติกที่ใหญ่เป็นอันดับหนึ่งของโลก และเมืองลิเวอร์พูลก็ได้กลายเป็นเมืองท่าที่สำคัญเมืองหนึ่งอีกด้วย ส่วนอาคารคิวนาร์ดหลังจากควบรวมกิจการแล้วยังคงเป็นอาคารสำนักงานใหญ่ต่อไป เพื่อใช้เป็นที่ทำงานแผนกธุรการ และขนส่งสินค้าทางเรือเข้าทางใต้อาคารเพราะอาคารตั้งอยู่ไม่ไกลจากแม่น้ำเมอร์ซีย์ และมีการออกแบบชั้นล่างของอาคารให้เรือสามารถแล่นเข้ามาได้ เรือหลายลำได้รับการออกแบบในตึกคิวนาร์ด สองลำในจำนวนนั้นคือ อาร์เอ็มเอส ควีนแมรี (RMS Queen Mary) และอาร์เอ็มเอส ควีนเอลิซาเบท (RMS Queen Elizabeth) ภายในอาคารคิวนาร์ดมีการสร้างสิ่งอำนวยความสะดวกเพื่อให้บริการแก่ผู้โดยสารที่เดินทางโดยเรือ และรถยนต์ รวมทั้งเพื่อให้บริการแก่พนักงานด้วยเช่นกัน ตัวอย่างของสิ่งอำนวยความสะดวกที่ให้บริการ เช่น ห้องพักผู้โดยสารโดยแยกแต่ละคลาส, ห้องสมุด, ห้องฝากกระเป๋า ด้วยเหตุนี้จึงทำให้เมืองลิเวอร์พูลกลายเป็นเมืองท่าหลักของเส้นทางเดินเรือไปยังแอตแลนติก และช่วงสงครามโลกครั้งที่ 2 อาคารได้ปรับปรุงโครงสร้างให้มีความทนทานต่อการถูกโจมตี และชั้นใต้ตินได้ปรับเป็นหลุมหลบภัยของประชาชนทั่วไปและพนักงานของบริษัท
บริษัทคิวนาร์ดยังคงใช้อาคารสำนักงานใหญ่เดิม จนถึงปี 1960 จึงได้ตัดสินใจย้ายแผนกธุรการไปอยู่เมืองเซาแทมป์ตัน (Southampton) เมืองทางใต้ของอังกฤษ และย้ายสำนักงานใหญ่ไปอยู่นิวยอร์ก และปี 1969 ได้ขายอาคารนี้ให้กับบริษัทพรูเด็นเชิล (Prudential) ช่วงปี 1965 องค์กรอนุรักษ์แห่งอังกฤษได้ประกาศให้อาคารเป็นอาคารอนุรักษ์ประเภท 2 พร้อมกับอาคารลิเวอร์และท่าเรือเมืองลิเวอร์พูล ต่อมาปี 2001 อาคารได้กลายเป็นแมนชั่นสำหรับพนักงานบริษัทกองทุนเมอร์ซีย์ไซด์ แพนชั่นที่มาประจำที่เมืองลิเวอร์พูล ปัจจุบันอาคารได้ปรับให้เป็นพื้นที่ให้เช่าสำหรับสำนักงานต่าง ๆ และแมนชั่นสำหรับคนทั่วไป และผู้เช่ารายหนึ่งได้แก่หน่วยราชการของนอร์ทเวส ปี 2008 เดือนพฤศจิกายน ได้มีโครงการอนุรักษ์อาคาร ซึ่งกำหนดโดยองค์กรอนุรักษ์แห่งอังกฤษและองค์กรท้องถิ่น เพื่อควบคุมการปรับปรุง หรือเปลี่ยนแปลงอาคารต่าง ๆ The plan involved collaboration with English Heritage and the Local Authority Conservation Officer and would be used to control any modification and repairs made to the building.
ปี 2013 เดือนตุลาคม สภาเมืองลิเวอร์พูลได้รับการอนุมัติเพื่อซื้ออาคารคิวนาร์ด เพื่อใช้เป็นที่อยู่ให้กับพนักงานประมาณ 1000 คน และเป็นท่าเรือ ซึ่งจะทำให้ประหยัดงบประมาณการจ่ายค่าเช่าบ้านให้พนักงานได้ประมาณ 1.3 ล้านปอนด์
รูปแบบการก่อสร้างอาคาร.